Document ID: 32014R1160

KOMISIJOS REGLAMENTAS (ES) Nr. 1160/2014
2014 m. spalio 30 d.
kuriuo iš dalies keičiamas Europos Parlamento ir Tarybos reglamento (EB) Nr. 998/2003 II priede pateiktas šalių ir teritorijų sąrašas
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (1), ypač į jo 10 ir 19 straipsnius,
kadangi:
(1)
Reglamentu (EB) Nr. 998/2003 nustatyti gyvūnų sveikatos reikalavimai, taikomi nekomerciniam gyvūnų augintinių vežimui, ir tokio vežimo patikrų taisyklės;
(2)
Reglamento (EB) Nr. 998/2003 II priedo C dalyje išvardytos trečiosios šalys ir teritorijos, kuriose pasiutligės atvejų nenustatyta, ir trečiosios šalys ir teritorijos, kuriose kylanti pasiutligės patekimo į Sąjungą dėl nekomercinio gyvūnų augintinių vežimo iš jų rizika nėra didesnė už vežimo iš vienos valstybės narės į kitą keliamą riziką;
(3)
trečioji šalis, siekianti būti įtraukta į tokį sąrašą, turėtų pateikti duomenis apie pasiutligės padėtį ir įrodyti, kad atitinka tam tikrus reikalavimus, susijusius su pranešimu apie įtariamus pasiutligės atvejus, jos stebėsenos sistema, veterinarijos paslaugų sistema ir organizavimu, visų pasiutligės prevencijos ir kontrolės reguliavimo priemonių vykdymu ir vakcinos nuo pasiutligės prekybos taisyklėmis;
(4)
buvusiosios Jugoslavijos Respublikos Makedonijos kompetentingos institucijos pateikė informaciją apie pasiutligės padėtį jos teritorijoje ir apie Reglamentu (EB) Nr. 998/2003 nustatytų reikalavimų laikymąsi. Įvertinus šią informaciją paaiškėjo, kad buvusioji Jugoslavijos Respublika Makedonija atitinka minėtu reglamentu nustatytus atitinkamus reikalavimus ir todėl turėtų būti įtraukta į Reglamento (EB) Nr. 998/2003 II priedo C dalies sąrašą;
(5)
todėl Reglamentas (EB) Nr. 998/2003 turėtų būti atitinkamai iš dalies pakeistas;
(6)
šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 998/2003 II priedo C dalyje tarp Sent Lusijai ir Montseratui skirtų įrašų įterpiamas šis įrašas:
„MK … buvusioji Jugoslavijos Respublika Makedonija“
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2014 m. spalio 30 d.

Labels: 0
3
8
6
18